പ്രധാനമന്ത്രിയെ സന്ദര്ശിച്ച് ഏഴ് രാജ്യങ്ങളിലെ സുരക്ഷാ തലവന്മാര് കൂടിക്കാഴ്ച അഫ്ഗാന് വിഷയത്തിലെ യോഗത്തിന് ശേഷം ന്യൂഡല്ഹി പ്രധാനമന്ത്രി നരേന്ദ്ര മോദിയുമായി കൂടിക്കാഴ്ച നടത്തി ഏഴ് രാജ്യങ്ങളിലെ ദേശീയ സുരക്ഷാ കൗണ്സില് തലവന്മാര്. ദേശീയ സുരക്ഷാ ഉപദേഷ്ടാവ് അജിത് ഡോവല് അദ്ധ്യക്ഷത വഹിച്ച യോഗത്തില് പങ്കെടുത്ത ശേഷമാണ് ഇവര് പ്രധാനമന്ത്രിയെ കാണാനെത്തിയത്. ഇറാന്, കസാഖ്സ്ഥാന്, കിര്ഗിസ്ഥാന്, റഷ്യ, താജിക്കിസ്ഥാന്, തുര്ക്ക്മെനിസ്ഥാന്, ഉസ്ബെക്കിസ്ഥാന് എന്നീ രാജ്യങ്ങളെ പ്രതിനിധീകരിച്ച് മുതിര്ന്ന സുരക്ഷാ ഉദ്യോഗസ്ഥരാണ് ഇന്ന് ഡല്ഹിയിലെ നിര്ണായക യോഗത്തില് പങ്കെടുത്തത്. മഹാമാരി ഉയര്ത്തുന്ന വെല്ലുവിളികള്ക്കിടയിലും ഡല്ഹി സുരക്ഷാ സംവാദത്തില് ഉന്നത പ്രതിനിധികള് പങ്കെടുത്തതിനെ പ്രധാനമന്ത്രി അഭിനന്ദിച്ചു. അഫ്ഗാനിസ്ഥാനിലെ സംഭവ വികാസങ്ങളുടെ പശ്ചാത്തലത്തില് രാജ്യങ്ങള് ശ്രദ്ധ കേന്ദ്രീകരിക്കേണ്ട നാല് കാര്യങ്ങള് പ്രധാനമന്ത്രി ഊന്നിപ്പറഞ്ഞു. എല്ലാവരെയും ഉള്ക്കൊള്ളുന്ന ഒരു ഗവണ്മെന്റിന്റെ ആവശ്യകത, അഫ്ഗാന് പ്രദേശം ഭീകരവാദ ഗ്രൂപ്പുകള് ഉപയോഗിക്കുന്നതിനോട് സഹിഷ്ണുതയില്ലാത്ത നിലപാട്, അഫ്ഗാനിസ്ഥാനില് നിന്നുള്ള മയക്കുമരുന്നുകളുടെയും ആയുധങ്ങളുടെയും കടത്ത് തടയാനുള്ള തന്ത്രം, അഫ്ഗാനിസ്ഥാനിലെ വര്ദ്ധിച്ചുവരുന്ന നിര്ണായകമായ മാനുഷിക പ്രതിസന്ധി എന്നിവയില് കൂടുതല് ശ്രദ്ധ ചെലുത്തണമെന്ന് അദ്ദേഹം പറഞ്ഞു. മധ്യേഷ്യയുടെ മിതത്വത്തിന്റെയും പുരോഗമന സംസ്കാരത്തിന്റെയും പാരമ്ബര്യങ്ങളെ പുനരുജ്ജീവിപ്പിക്കാനും തീവ്രവാദ പ്രവണതകളെ ചെറുക്കാനും പ്രാദേശിക സുരക്ഷാ സംവാദം വഴിയൊരുക്കുമെന്ന് പ്രധാനമന്ത്രി കൂട്ടിച്ചേര്ത്തു. അഫ്ഗാന് വിഷയത്തില് സംഭാഷണം സംഘടിപ്പിക്കുന്നതിനും ലോകരാജ്യങ്ങളുമായി ആശയ വിനിമയം നടത്തുന്നതിനും ഇന്ത്യ മുന്കൈയ്യെടുത്തതിനെ സുരക്ഷാ തലവന്മാര് അഭിനന്ദിച്ചു. അഫ്ഗാന് സാഹചര്യത്തെക്കുറിച്ചുള്ള തങ്ങളുടെ രാജ്യങ്ങളുടെ കാഴ്ചപ്പാടുകളും അവര് അറിയിച്ചു.